ટોલ બૂથની સિસ્ટમ અને ટીડીએસ નાબૂદ કરવાની માગણી સાથે શરૂ થયેલી આજની દેશભરના ટ્રાન્સપોર્ટરની હડતાળ આવશ્યક ચીજવસ્તુુઓથી પર રહેતાં ગૃહિણીઓને હાશકારો થયો છે. ટ્રક હડતાળના નામ માત્રથી શાકભાજી, ફળો, દૂધ, દવાઓનું શું થશે? તેવો સામાન્ય પ્રશ્ન દરેક નાગરિકના મનમાં ભયરૂપે વ્યાપે છે, પરંતુ આવશ્યક ચીજવસ્તુઓ ધરાવતી હેરફેર કરતી ટ્રકોને હડતાળની ફરજ નહીં પડાય તેવી જાહેરાત ખુદ ટ્રાન્સપોર્ટ એસોસિયેશને કરી દેતાં ગૃહિણીઓ સહિત તમામ નાગરિકોને હાશકારો થયો છે.